Dva srpska filma na Trajbeci
Jubilarni 10. filmski festival Trajbeka biće održan od 20. aprila do 1. maja u Njujorku a biće prikazano 93 filma iz 32 zemlje
Filmski stvaraoci iz svih krajeva sveta pristižu u Njujork kako bi prisustvovali 10. filmskom festivalu Trajbeka od 20. aprila do 1. maja. Svečano otvaranje biće mešavina filma i muzike - naime biće prikazan dokumentarni film Kamerona Kroua “The Union” koji beleži proces nastanka novog albuma Eltona Džona, koji je snimio sa svojim muzičkim idolom Leonom Raselom. Džina Teranova iz organizacije Trajbeke kaže da su filmovi koji se bave muzikom na neki način, ove godine vrlo popularni. kaže Teranova. Na adresu organizacione kancelarije Trajbeke, ove godine je stiglo više od 5.000 filmova, što je, kako kaže Teranova, rekordan broj. Osim toga što tim zadužen za festivalski program mora da odgleda svaki film, oni takođe i putuju po svetu u potrazi za retkim filmovima koji zaslužuju da budu prikazani njujorškoj publici. Tokom ovog procesa, oni se rukovode ukusom koosnivača festivala, Roberta De Nira. kaže Džina Teranova. Filmski festival Trajbeka je osnovan 2002. godine, posle terorističkog napada na Svetski trgovinski centar 2001. u cilju oživljavanja ekonomije i duha dela Menhetna na kojem su se nalazile srušene kule. Od tada, festival je gradu Njujorku doneo oko 600 miliona dolara. Koosnivačica, Džejn Rozental je ponosna na globalnu zajednicu koja je nastala zbog festivala. , kaže Rozental. Najlojalniji posetioci su stali u red još u utorak rano ujutru kako bi kupili karte za neke filmove o kojima se već dosta piše. Ovogodišnji jednonedeljni festival će biti zatvoren filmom Edvarda Bernsa “Newlyweds”. Berns se na ovu “dramediju” potpisao i kao scenarista, i kao reditelj, a i tumači glavnu ulogu. Film se bavi komičnim pogledom na brak, a snimljen je upravo u susedstvu Trajbeka. Na festivalu će biti prikazano 93 filma iz 32 zemlje, dok je gotovo polovina u kategorijama dugometražnog i dokumentarnog filma iz inostranstva.